CELEX: 62012CA0336
Language: hr
Date: 2013-10-10 00:00:00
Title: Predmet C-336/12: Presuda Suda (deseto vijeće) od 10. listopada 2013. (zahtjev za prethodnu odluku Østre Landsret — Danska) — Ministeriet for Forskning, Innovation og Videregående Uddannelser protiv Manove A/S (Prethodno pitanje — Javna nabava — Direktiva 2004/18/EZ — Načelo jednakog postupanja — Ograničeni postupak — Poziv za nadmetanje — Zahtjev za uključenje posljednjeg objavljenog zaključnog računa u zahtjev za natječaj — Nedostatak tog zaključnog računa u spisima određenih natjecatelja — Mogućnost javnog naručitelja da zatraži od ovih natjecatelja da mu dostave navedeni zaključni račun nakon isteka roka utvrđenog za dostavu zahtjeva za natječaj)

23.11.2013   
            
            
               HR
            
            
               Službeni list Europske unije
            
            
               C 344/34
            
         Presuda Suda (deseto vijeće) od 10. listopada 2013. (zahtjev za prethodnu odluku Østre Landsret — Danska) — Ministeriet for Forskning, Innovation og Videregående Uddannelser protiv Manove A/S
   (Predmet C-336/12) (1)
   
   (Prethodno pitanje - Javna nabava - Direktiva 2004/18/EZ - Načelo jednakog postupanja - Ograničeni postupak - Poziv za nadmetanje - Zahtjev za uključenje posljednjeg objavljenog zaključnog računa u zahtjev za natječaj - Nedostatak tog zaključnog računa u spisima određenih natjecatelja - Mogućnost javnog naručitelja da zatraži od ovih natjecatelja da mu dostave navedeni zaključni račun nakon isteka roka utvrđenog za dostavu zahtjeva za natječaj)
   2013/C 344/59
   Jezik postupka: danski
   
      Sud koji je uputio zahtjev
   
   Østre Landsret
   
      Stranke u glavnom postupku
   
   
      Tužitelj: Ministeriet for Forskning, Innovation og Videregående Uddannelser
   
      Tuženik: Manova A/S
   
      Predmet
   
   Zahtjev za prethodnu odluku — Østre Landsret — Tumačenje dodatka II B Direktivi 2004/18/EZ Europskog parlamenta i Vijeća, od 31. ožujka 2004., o usklađivanju postupaka za sklapanje ugovora o javnim radovima, ugovora o javnoj nabavi robe i ugovora o javnim uslugama (SL L 134, str. 114.) (SL, posebno izdanje na hrvatskom jeziku, poglavlje 6., svezak 1., str. 156.) — Načelo jednakog postupanja –Javni naručitelj koji je odredio da kao uvjet za predselekciju kandidat podnese svoj posljednji zaključni račun — Zahtjev javnog naručitelja upućen kandidatima koji nisu svom zahtjevu za predselekciju priložili svoj posljednji zaključni račun da mu podnesu zaključne račune koji nedostaju unatoč isteku roka za dostavu zahtjeva za predselekciju.
   
      Izreka
   
   Načelo jednakog postupanja treba tumačiti u smislu da se ne protivi tome da javni naručitelj zahtijeva od natjecatelja, nakon isteka roka za podnošenje zahtjeva za sudjelovanje u postupku javne nabave, dostavu dokumenata koji opisuju situaciju tog natjecatelja, poput objavljenog zaključnog računa, čije je postojanje prije isteka roka za podnošenje zahtjeva objektivno provjerljivo, dok god dokumenti za taj ugovor nisu sadržavali izričitu obvezu da budu dostavljeni pod prijetnjom odbacivanja zahtjeva za sudjelovanje tog natjecatelja. Takav zahtjev ne smije nepravedno dovoditi u povoljniji ili nepovoljniji položaj natjecatelje kojima je bio upućen.
   
      (1)  SL C 287, 22.9.2012.